হ্যারি পটার অ্যান্ড দ্য ডেথলি হ্যালোস
অঙ্কুর প্রকাশনী "হ্যারি পটার" সিরিজের বইগুলোকে বাংলাদেশে বাংলা ভাষায় প্রকাশ করেছে। এই ধারাবাহিকতায় সিরিজের অন্যান্য বইগুলোর মত সপ্তম ও সর্বশেষ বই "হ্যারি পটার অ্যান্ড দ্য ডেথলি হ্যালোস" এর বাংলা সংস্করণ ২০১০ সালের ফেব্রুয়ারি মাসে অঙ্কুর সর্বপ্রথম বাংলাদেশে প্রকাশ করে। মহসীন হাবিব বইটি বাংলা ভাষায় অনুবাদ করেছেন। বইটির টাইটেল হিসেবে এর মূল ইংরেজি নাম "হ্যারি পটার অ্যান্ড দ্য ডেথলি হ্যালোস" অপরিবর্তিত রাখা হয়েছে। বইটিতে মোট ৬৫৬ পৃষ্ঠা রয়েছে।
কুইডিচ থ্রু দি এজেস
"হ্যারি পটার" জগতের কুইডিচ সম্পর্কে ব্রিটিশ লেখিকা জে. কে. রাউলিং রচিত একটি বই হল কুইডিচ থ্রু দি এজেস। ২০০১ সালে তিনি কেনিলওয়ার্থি হুইস্প ছদ্মনামে বইটি লিখেন। আপাতঃদৃষ্টিতে এটি "হ্যারি পটার" সিরিজের কয়েকটি বইয়ে উল্লেখিত হগওয়ার্টস লাইব্রেরির কুইডিচ থ্রু দি এজেস নামক সত্যিকার একটি বইয়ের কপি।